S-235/2020

Dómur

Mál þetta, sem þingfest var og dómtekið fimmtudaginn 14. maí sl., er höfðað með ákæru lögreglustjórans á Suðurlandi þann 1. apríl sl., á hendur P-kk-þgf M-kk-þgf Þ-kk-þgf, fyrir umferðarlagabrot með því að hafa, þriðjudaginn 24. mars 2020, ekið bifreiðinni […] um Suðurlandsveg vestan við Lómagnúp í Skaftárhreppi, sviptur ökurétti og með 126 km hraða þar sem leyfður hámarkshraði var 90 km á klukkustund.

Teljast brot ákærða varða við 3. mgr. 37. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti við þingfestingu málsins ásamt K-kk-þgf S-kk-þgf lögmanni, sem skipaður var verjanda ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða.

Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði fimmtán sinnum áður sætt refsingu, þar af fjórum sinnum vegna aksturs sviptur ökurétti. Þann 15. nóvember 2012, var ákærða gert að sæta fangelsi í tvö ár meðal annars vegna aksturs sviptur ökurétti. Á sakavottorði kemur fram að honum hafi þann 27. apríl 2013 verið veitt reynslulausn í eitt ár af eftirstöðvum dómsins, 360 daga. Þann 16. mars 2018 var ákærða gert að sæta fangelsi í 60 daga, meðal annars vegna aksturs sviptur ökurétti. Þann 13. apríl sama ár var ákærða dæmdur hegningarauki við síðastgreindan dóm, meðal annars vegna aksturs sviptur ökurétti, en honum ekki gerð sérstök refsing. Loks var ákærða þann 6. febrúar 2019 gert að sæta fangelsi í átta mánuði, meðal annar vegna aksturs sviptur ökurétti. Var þar að hluta um að ræða hegningarauki við eldri dóma. Að öðru leyti hefur sakaferill ákærða ekki áhrif við ákvörðun refsingar í máli þessu.

Samkvæmt sakavottorði ákærða var honum þann 2. maí 2019 veitt reynslulausn á eftirstöðvum refsingar sex dóma, 247 daga. Með broti því sem lýst er í ákæru hefur ákærði rofið skilorð nefndrar reynslulausnar og ber að dæma upp framangreinda refsingu og ákveða refsingu í einu lagi sbr. 1. mgr. 82. gr. laga nr. 15/2016 um fullnustu refsinga, sbr. og 60. gr. og 77. gr. almennra hegningarlaga nr. 19/1940.

Refsing ákærða er hæfilega ákveðin fangelsi í tíu mánuði.

Ekki þykir fært að binda refsinguna skilorði að öllu leyti, en að teknu tilliti til hreinskilningslegrar játningar ákærða og atvika máls að öðru leyti , þykir mega fresta fullnustu á átta mánuðum af refsingunni og skal sá hluti hennar falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með síðari breytingum.

Með vísan til

235 . gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem er þóknun skipaðs verjanda og er hæfilega ákveðin 137.640 kr., að teknu tilliti til virðisaukaskatts auk ferðakostnaðar verjanda sem nemur 13.200 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, P-kk-nf M-kk-nf Þ-kk-nf sæti fangelsi í tíu mánuði, en fresta skal fullnustu átta mánaða refsingarinnar og skal sá hluti hennar falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum .

Ákærði greiði sakarkostnað samtals

150.840 krónur, sem er þóknun skipaðs verjanda K-kk-ef S-kk-ef lögmanns, 137.640 krónur, að teknu tilliti til virðisaukaskatts og ferðakostnaður verjanda, 13.200 krónur.

S-kvk-nf I-kvk-nf. haldi ákærði almennt skilorð 57. gr. almennra hegningarlaga nr. 19/1940, með áorðnum breytingum .

Ákærði greiði sakarkostnað samtals

150.840 krónur, sem er þóknun skipaðs verjanda K-kk-ef S-kk-ef lögmanns, 137.640 krónur, að teknu tilliti til virðisaukaskatts og ferðakostnaður verjanda, 13.200 krónur.

S-kvk-nf I-kvk-nf.